Input: देवीऽऊर्जाहुती दुघे सुदुघे पयसेन्द्रमवर्द्धताम्। इषमूर्जमन्या वक्षत्सग्धिꣳ सपीतिमन्या नवेन पूर्वं दयमाने पुराणेन नवमधातामूर्जमूर्जाहुतीऽ ऊर्जयमाने वसु वार्याणि यजमानाय शिक्षिते वसुवने वसुधेयस्य वीतां यज॥१६॥

Padapatha: देवीऽइति देवी।ऊर्जाहुती इत्यूर्जाऽआहुती।दुघे।सुदुघे इति सुऽदुघे।पयसा।इन्द्रम्।अवर्द्धताम्।इषम्।ऊर्जम्।अन्या।वक्षत्।सग्धिम्।सपीतिमिति सऽपीतिम्।अन्या।नवेन।पूर्वम्।दयमाने इति दयमाने।पुराणेन।नवम्।अधाताम्।ऊर्जम्।ऊर्जाहुती इत्यूर्जाऽआहुती।ऊर्जयमानेऽइत्यूर्जयमाने।वसु।वार्याणि।यजमानाय।शिक्षितेऽइति शिक्षिते।वसुवन इति वसुऽवने।वसुधेयस्येति वसुऽधेयस्य।वीताम्।यज